No resto da lista hai un pouco o que se espera da música comercial actual: Ivan Ferreiro, Ana Guerra, Miriam Rodríguez, Taburete, Vetusta Morla, C. Tangana, Bad Gyal, Rozalén…Chama a atención o número 5 de Lori Meyers ou o 36 de La Casa Azul con La revolución sexual (todo isto xa foi, non?). O que si non ten sentido é que no número 30 estea Soldadito Marinero de Fito & Fitipaldis. Imos ver, estamos no ano 2018, Soldadito marinero é do 2003, e aquí non hai a coartada de “clásico”, como fai xente moi nova agora que escoita como tal a Nirvana ou Oasis. Quen en Santiago de Compostela está escoitando a Fito sen parar? Quen? Podemos imaxinar a un funcionario da Xunta gris que vive no barrio de Fontiñas, e que o seu traballo rutineiro de 8 a 15h o leva a ter unha vida triste que fai que vaia camiñando todos os días a San Caetano escoitando Soldadito marinero en bucle. É unha opción. Aínda que se cadra é máis simple a cousa, e Fito é alguén moito máis respectado e escoitado do que pensamos en VINTE. Por certo, non hai ningunha canción en galego entre as 40 primeiras.